Krismiswense - Voelgoed
Tuis Voelgoed Blogs Krismiswense
Ek begin verstaan waarom die Engelse na hierdie tyd van die jaar verwys as Silly Season. Het jy geweet dat jy nou – behalwe vir ‘n oulike Krismis-bippie vir jou brakkie, ook ‘n rooi snoet en takbokhorings vir jou bakkie kan koop? Trues bob! Want watter self-respecting volwasse man wil nou nie by die vendusie met ‘n paar Suidpool-horings rondhang nie?
In ons huis werk Kersvader ook volgens ‘n streng budget, so my skimpe vir ‘n Volvo S80 val op dowe ore. So ook word die skrywes waarin ek pleit vir ‘n Gert-Johan Coetzee-skepping, ‘n vakansie op Oesterbaai en ‘n botteltjie Van Cleef Arpels met baie minagting ontvang. Maar eintlik verkies ek dit, want wenslysies is lekker, maar samesyn en tyd saam met hartsmense is onvervangbaar. En face it: dit help nie jy lyk soos ‘n droom en ruik soos ‘n adelike en jy sit vinger-alleen in jou Volvo…
Sien jy nou waarom Kersfees oor meer as verspotte tierlantyntjies gaan? Dit kan nie in blink geskenkpapier toegedraai word nie. ‘n Onbekostigpare prysetiket maak dit nie (meer) memorable nie. Dit gaan oor saamwees en tyd wat – vir ‘n wyle, die gejaagde mensdom tot stilstand bring.
Vorige artikelTimoteus Dagstukkies
Volgende artikelAs jy dit nie vir geld doen nie, waarvoor doen jy dit dan?